Post-kontrast akutt nyreskade( PC-AKI)

PC-AKI brukes som begrep i tilfeller hvor nyrefunksjonen forverres (økning i serumskreatinin på ≥ 0,3-0,5 mg/dl, eller ≥ 1,5-1,9 ganger baseline) innen innen 48-72 timer etter injeksjon av jodbasert kontrastmiddel. The Contrast Media Safety Committee (CMSC) of ESUR anbefaler at PC-AKI erstatter det eldre begrepet CIN (contrast induced nephropathy).

For referanser, se Helse Vests Retningslinje for intravaskulær bruk av jodkontrast relatert til nyrefunksjon, versjon 2018

Risiko faktorer for PC-AKI

Pasientrelatert

Alder over 70 år

Diabetes mellitus

Diabetisk nefropati

Dehydrering

Hypertensjon

Hjerteinsuffisiens (NYHA grad 3-4) og lav LVEF (left ventricular ejection fraction)

Hjerteinfarkt (< 24 t siden)

Aortaballongpumpe

Lavt hematokrittnivå

Nylig bruk av nyretoksiske medikamenter

Kjent eller mistenkt akutt nyresvikt

Nedsatt nyrefunksjon

Tidligere nyrekirurgi

Proteinuri

Urinsyregikt

Prosedyrerelatert

Intra-arteriell administrasjon av kontraststoff ( kun første passasje)

Store mengder kontraststoff

Multiple injeksjoner av kontrastmiddel innenfor korte intervaller (48-72 timer)

Identifisere risikopasienter

Radiologisk avdeling har som rutine at alle pasienter der det planlegges bruk av intravaskulær jodkontrast skal ha fått målt nyrefunksjonen etter gjeldende prosedyre.

Elektive undersøkelser, alder på eGFR prøve

Maksimum 7 dager før timeavtale:

Alle inneliggende pasienter

Pasienter med akutt sykdom

Akutt forverring av kjent kronisk sykdom

Maksimum 3 måneder før timeavtale:

Hvis pasienten har en kronisk sykdom med stabil eGFR

Alle andre pasienter (polikliniske pasienter)

Se 5.2 eGFR rutiner JOD kontrast / oversikt tiltaksgrenser

Merk: Hos pasienter med akutt nyresvikt er det tilrådelig å monitorere eGFR regelmessig, og maksimum 1-2 dager i forkant av undersøkelsen er anbefalt.

Akutt undersøkelse:

Identifiser risikopasienter (se ovenfor) hvis mulig:

Beregn eGFR hvis undersøkelsen kan vente på blodprøvesvar uten å skade pasienten.

Kan eGFR ikke beregnes, følges anbefalingene for pasienter med eGFR mindre enn 45 ved intra-arteriell administrasjon. Ved intravenøs injeksjon, følges anbefalingen som ved eGFR mindre enn 30. Begge anbefalingene baseres på i hvilken grad de kliniske omstendighetene tillater dette.

Se 5.6 Hydreringsregime ved lav nyrefunksjon og bruk av intravaskulær jodkontrast

Evt benytt I-Stat utstyret ved CT seksjonen for rask e-GFR måling. Se I-Stat brukerveiledning

Tiltak før undersøkelsen	hos risikopasienter

Elektiv undersøkelse

Risikopasienter

Vurder en annen bildediagnostisk undersøkelse hvor det ikke anvendes jodholdig kontraststoff

Diskuter behovet for å stoppe bruken av nefrotoksiske legemidler med henvisende lege

Start oppvæsking ved lav nyrefunksjon. Se 5.6 Hydreringsregime ved lav nyrefunksjon og bruk av intravaskulær jodkontrast

Akutt undersøkelse

Risikopasienter

Vurder en annen bildediagnostisk undersøkelse hvor det ikke brukes jodholdig kontraststoff.

Start oppvæsking så tidlig som mulig før kontrastinjeksjon 5.6 Hydreringsregime ved lav nyrefunksjon og bruk av intravaskulær jodkontrast

Bemerk:

Medikamentell forbehandling for å forhindre PC-AKI har enda ikke vist god nok effekt. Bruk av Mucomust er ikke indisert.